**FODISZ FELMENŐ RENDSZERŰ DIÁKOLIMPIA ÉS TEHETSÉGKUTATÓ VERSENYEK**

**Sportágak és versenyrendszer szintjei**

A 2017/2018-as Diákolimpiai Bajnokságokat az alábbi sportágakban, és rendszerben írja ki FODISZ (zárójelben azok a szintek, amelyek nem feltétlenül képezik a felmenő rendszer részét):

|  |  |
| --- | --- |
| **Sportág** | **Versenyrendszer szintjei** |
| Labdarúgás | Megyei / országos |
| Atlétika (TANAK) | Megyei / országos |
| Asztalitenisz | Megyei / országos |
| Mezei futás | Megyei / országos |
| Kapkodd a lábad! sorverseny | Megyei / országos |
| Terematlétika | Megyei / országos |
| Úszás | (Megyei) / országos |
| Kosárlabda | (Megyei) / regionális / országos |
| Zsinórlabda (TANAK) | (Megyei) / regionális / országos |
| Ergométeres evezés | (Megyei) /országos |
| Atlétika (ÉRTAK) | (Megyei) / országos |
| Atlétika (Hallás) | (Megyei) / országos |
| Zsinórlabda (ÉRTAK) | Országos |
| Sakk | Országos |
| Kézilabda | Országos |

A FODISZ Versenyszabályzata meghatározza a FODISZ és a FODISZ tagszervezetek által szervezett diák sportversenyek, FODISZ esetében a fogyatékkal élő diákok számára évente megrendezésre kerülő diákolimpiai versenysorozatok lebonyolításának követelményeit, a diáksport kapcsán érintett valamennyi korosztályban.

A FODISZ által meghirdetet diákolimpiai versenysorozatok és versenyek szervezője a FODISZ központi irodája, azok koordinálásáért, valamint az országos és regionális versenyek lebonyolításáért a FODISZ országos versenyigazgatója (OV), a megyei versenyek megvalósításáért, ellenőrzéséért, azok hitelességéért pedig a FODISZ megyei versenyigazgatói (MV) felelnek. A megyei diákolimpiai versenyeket, valamint bizonyos regionális és országos versenyeket a FODISZ-szal szerződött helyi rendező megyei tagszervezet, egyesület végzi, az erre készült FODISZ szerződésben leírtak alapján.

**Finanszírozás és feltételrendszer**

Diáksport feladatok ellátása

Ahhoz, hogy a fogyatékos diákok sportjában ellátandó területi diáksport feladatokat elvégző valamely FODISZ megyei tagszervezet **működtetési, diákolimpiai- és szabadidősport sportszakmai támogatást** (MDSZT) kapjon, az alábbi tevékenységeket szükséges elvégeznie:

1. A 2017/2018-es tanév folyamán, alább meghatározott időkereteken belül legalább 6 megyei TANAK diákolimpiai versenyt rendez a FODISZ országos diákolimpiai rendszerében szereplő sportágakban és korcsoportokban. Ezek közül:

Kötelezően megvalósítandó a következő sportágak diákolimpiai versenye:

* Labdarúgás (tavaszi)
* Atlétika (tavaszi)
* Asztalitenisz (őszi)
* Mezei futás
* Kapkodd a lábad! sorverseny **és/vagy** Terematlétika

Szabadon választhatóan megvalósítható a következő sportágak diákolimpiai és/vagy tehetségkutató versenye:

* Labdarúgás (őszi – nem képezi a felmenő rendszer részét)
* Atlétika (őszi – nem képezi a felmenő rendszer részét)
* Asztalitenisz (tavaszi – nem képezi a felmenő rendszer részét)
* Terematlétika **és/vagy** Kapkodd a lábad! sorverseny (tanévenként összesen egy-egy rendezhető)
* Úszás
* Zsinórlabda
* Kosárlabda
* Ergométeres evezés

***Megyei diáksport versenyek:***

***A fent nem említett sportágak, illetve a fenti sportágakból további versenyek szervezése nem képezi részét az MDSZT-nek, a FODISZ azok támogatását kizárólag egyedi megállapodással, céltámogatással intézi, amennyiben módjában áll, és szakmailag indokoltnak tartja.***

Egy verseny megvalósításához az alábbi táblázatban feltüntetett minimális résztvevői létszám szükséges. Amennyiben egy kötelezően megvalósítandó eseményt egy megyei tagszervezet kellő számú résztvevő híján nem képes megvalósítani, úgy a FODISZ OV külön engedélyével két megye versenye összevonható, ez esetben az adott megyei tagszervezet az adott sportágban való versenyszervezési kötelezettsége alól mentesül. A továbbjutás szempontjából a két megye eredményei külön kerülnek értékelésre, kizárólag a versenyzők/csapatok saját megyéjük többi versenyzője/csapata ellen elért eredményeit vesszük figyelembe.

|  |  |
| --- | --- |
| Sportág | Minimum létszám |
| Atlétika | 40 fő |
|
| Asztalitenisz, úszás, ergométeres evezés | 25 fő |
| Sorverseny, zsinórlabda, kosárlabda | 3 csapat (3 különböző intézményből!) |
|
| Terematlétika | 30 fő |
| Mezei futás | 30 fő |

1. 2017. július 17-ig a FODISZ által biztosított Excel tábla használatával elektronikus úton megküldi a FODISZ központi iroda részére a 2017/2018-es tanév diákolimpiai megyei versenyek rendezésének dátumait, a résztvevő oktatási intézmények várható számát, az eseményen résztvevő diákok tervezett létszámát, valamint az események tervezett helyszínét. Ez felel meg a megyei versenynaptár tervezetének. A táblázat segítségével megbecsülhető az éves MDST is.
2. A 2017/2018-es tanév kapcsán tanévnyitó értekezletet szervez 2017. szeptember 1 -20. között, ahol tájékoztatja a megyében működő oktatási intézmények képviselőit/szakembereit (intézményvezetők, testnevelő tanárok) a 2017/2018-es tanév fogyatékos diákokat érintő FODISZ diákolimpiai megyei versenyekről, és annak fotókkal illusztrált rövid összefoglalóját közzéteszi a FODISZ megyei aloldalán.
3. Amennyiben bármely fent említett verseny a leadott versenynaptárban megjelöltektől (pontos helyszín, időpont) eltér, a változásról a szervező és az MV, az OV-t az legkésőbb 1 hónappal a verseny előtt írásban tájékoztatja, valamint később minden, a versennyel kapcsolatos érdemi változásról időben értesíti. A felmenő rendszerű versenyeket a VESPA rendszerben az OV írja ki, és az MV véglegesíti, a végleges helyszínnek és időpontnak legkésőbb 1 hónappal a verseny előtt a rendszerben meg kell jelennie.
4. Az egyes versenyek előtt az MV-vel egyezteti a nevezők listáját, és jelzi, amennyiben a VESPA-ban történt nevezésekhez képest eltérésről van tudomása.
5. Az egyes megyei versenyek után 5 munkanapon belül annak részletes jegyzőkönyvét a MV felé átnyújtja, hogy az a VESPA rendszerbe feltölthető legyen.
6. Az egyes megyei versenyek után 5 munkanapon belül feltölt a FODISZ honlap megyei oldalára egy 5-10 mondatos beszámolót a versenyről, valamint minimum 10 db, a versenyről készült fényképet.
7. A 2017/2018-es tanév kapcsán tanévzáró értekezletet szervez 2018. június 1-30. között, ahol beszámol az általa szervezett, fogyatékos diákokat érintő FODISZ diákolimpiai megyei versenyekről a megyében működő oktatási intézmények képviselői/szakemberei (intézményvezetők, testnevelő tanárok) felé, és annak fotókkal illusztrált rövid összefoglalóját közzéteszi a FODISZ megyei aloldalán.

***A megyei versenyek finanszírozásának számítási táblázatát a csatolt Excel tábla tartalmazza!***

A megyei diák- és szabadidősport finanszírozása támogatási szerződés formájában, az alábbi konstrukció mentén fog működni:

* A FODISZ megyei tagszervezetei a fentiek teljesülése esetén diákolimpiai versenyek szervezéséért versenyenkénti rendezési alapdíjra és a résztvevők létszámával arányos további díjazásra (diákfillér) jogosultak, a kettő összege teszi ki az MDSZT összegét.
* Az alapdíj **az Excel mellékletben** szereplő modulrendszer alapján kerül szabályozásra, sportágtól függően versenyenként 20 000-70 000 Ft.
* A diákfillér sportágtól függetlenül résztvevő diákonként 850 Ft.
* Az MDSZT pontos összegei a VESPA rendszerben szereplő versenyek, valamint az ott adminisztrált és a versenyen elért eredménnyel rendelkező diákok száma alapján kerülnek kiszámításra.
* Amennyiben két megyei verseny összevonásra kerül, az adott versennyel kapcsolatos MDSZT-re a szervező megyei tagszervezet jogosult.
* Egy megyei tagszervezet **2017/2018-es tanévre vonatkozó MDSZT-je nem haladhatja meg a 2016/2017-os tanév MDSZT-je értékének 120%-át.**
* **A megyei versenyigazgatói feladatok ellátására a FODISZ köt megállapodást a feladatot ellátó személlyel, megbízási díját a Szövetség közvetlenül biztosítja.**
* A fentiek alapján a megyei tagszervezet 2017. július 17-ig a FODISZ részére eljuttatja a megyei diákolimpiai versenynaptár tervezetét, valamint az azokon résztvevő diákok tervezett létszámát és sérülésspecifikumait.

A 2017/2018-es tanévben a FODISZ központi irodája monitoring tevékenységet végez a sportesemények tekintetében, melyhez többek közt a VESPA rendszerben szereplő információkat is felhasználja.

A szempontrendszer elemei:

* a megyei szövetség által szervezett eseményeken részt vevő sportolók létszáma;
* a megyei szövetség által szervezett eseményeken részt vevő oktatási intézmények száma;
* a megyei szövetség által szervezett események száma (diáksport+szabadidősport);
* a megyei szövetségek által megvalósított események szakmai színvonala;

A megyei tagszervezetek finanszírozása kapcsán a 2017/2018-es tanévben a FODISZ központi irodája az alábbi tevékenységekkel és szolgáltatásokkal támogatja a FODISZ megyei tagszervezeteit:

* megyei honlap fenntartása, folyamatos fejlesztése, VESPA működtetése, mobil flotta fenntartása;
* a megyei versenyek kapcsán médiaszervezés;
* támogatók és szponzorok közvetítése a megyei tagszervezetek részére;
* tárgyjutalom felajánlása a megyei versenyekre;
* jogi és gazdasági tanácsadás;
* pályázatfigyelés, pályázati tanácsadás.

**Diáksport versenyek szerződéskötési feladat és ütemterve:**

|  |  |
| --- | --- |
| **Szerződéskötés feltétele** | **Határidő** |
| **1** | Versenynaptár beküldési határideje(a csatolt mellékletek kitöltés után, **változatlan formátumban** történő visszaküldése elektronikusan és postai úton, nyomtatott formátumban). | **2017.07.17.** |
| **Szerződéskötés menete** |  |
| **2** | A megyei szövetségekkel, a vállalt feladatokkal összhangban a FODISZ egyedi támogatásiszerződést köt a 2017/2018-es tanév feladataira.  | **2017.07.30.** |
| ***3*** | *Részletes versenykiírások, játékszabályok kiküldése (*[*www.fodisz.hu*](http://www.fodisz.hu)*)*  | **2017.08.30.** |
| **4** | A támogatási összeg 3 részletben kerül kifizetésre. A Támogató 1. és 2. részletet támogatási előlegként nyújtja a Kedvezményezett részére. A 3. részlet kifizetésére a támogatás teljes összegével történő elszámolást követően kerül sor.a) első részlet: a támogatási összeg 35 %-a átutalása a szerződés aláírását követő 10 munkanapon belül;b) második részlet: a támogatási összeg 45 %-a 2017.10.30-ig benyújtott 1. szakmai és pénzügyi részbeszámoló elfogadását követő 10 banki munkanapon belül;c) harmadik részlet: a támogatási összeg 20 %-a 2018.05.15-ig benyújtott 2. szakmai és pénzügyi részbeszámoló elfogadását követő 10 banki munkanapon belül. | **folyamatos** |
| **5** | Szakmai monitoring  | **folyamatos** |

**Tájékoztatásul az elmúlt két év sportolói létszámainak alakulása:**

|  |  |  |
| --- | --- | --- |
| **Megye** | **2015/16** | **2016/17** |
| **Tényleges létszám** | **Szerződött létszám** | **Tényleges létszám** | **Tervteljesítés (%)** | **Éves létszámváltozás (%)** |
| **Bács** | **428** | 580 | **493** | 85.00 | 115.19 |
| **Baranya** | **364** | 580 | **951** | 163.97 | 261.26 |
| **Békés** | **386** | 675 | **676** | 100.15 | 175.13 |
| **Borsod** | **276** | 370 | **401** | 108.38 | 145.29 |
| **Budapest** | **693** | 820 | **807** | 98.41 | 116.45 |
| **Csongrád** | **312** | 442 | **478** | 108.14 | 153.21 |
| **Fejér** | **242** | 295 | **280** | 94.92 | 115.70 |
| **Győr** | **218** | 315 | **365** | 115.87 | 167.43 |
| **Hajdú** | **303** | 515 | **359** | 69.71 | 118.48 |
| **Heves** | **288** | 250 | **360** | 144.00 | 125.00 |
| **Jász-N-SZ** | **284** | 319 | **387** | 121.32 | 136.27 |
| **Komárom** | **485** | 685 | **716** | 104.53 | 147.63 |
| **Nógrád** | **251** | 395 | **442** | 111.90 | 176.10 |
| **Pest** | **342** | 590 | **620** | 105.08 | 181.29 |
| **Somogy** | **246** | 572 | **453** | 79.20 | 184.15 |
| **Szabolcs** | **427** | 705 | **697** | 98.87 | 163.23 |
| **Tolna** | **199** | 362 | **399** | 110.22 | 200.50 |
| **Vas** | **-** | - | **-** | - | - |
| **Veszprém** | **315** | 410 | **485** | 118.29 | 153.97 |
| **Zala** | **275** | 405 | **449** | 110.86 | 163.27 |
| **Összesen** | **6334** | **9285** | **9818** | **105.74** | **155.00** |